魏了翁
先立春一日电雪交作程叔运赋诗次韵
自从日驭行牵牛，四十五日为春朝。
谁驱阿香送劈历，更遣玉女来姑瑶。
从来雷雪不两立，有如皋禹於驩苗。
闯然方驾朝正月，是反常性皆为妖。
阳孳於子达於寅，蛰虫欲动寒鱼跳。
苍龙久移旧岁次，朱鸟亦向新年杓。
如何阳伏不能出，阴气所沴如沃焦。
相摩为电搏为震，始初隐隐如迢遥。
剨然一声到匕箸，惊魂忽忽不可招。
须臾为雹又为雪，寒威挟胜尤宣骄。
春秋已事且云远，绍兴狄难几难调。
乃今此异已累岁，卧制四海由衾裯。